Интерстеллэр

Интерстеллэр ( — «Вагъуэ зэхуаку») — режиссор Кристофер Нолан триха щӀэнгъуазэу фантастикэ филм, Джонэтэн Ноланрэ Кип Торнрэ зэхэлъхьа тхыдэм къыхэкӀыу. Кинор топсэлъыхь хьэршым лъэта лъыхъуакӀуэ гупым, зэман-утыку зекӀуапӀэ къагъуэтахэмкӀэ цӀыхум хьэршым хузэфӀэмыкӀын зэхуакушхуэхэр абыкӀэ къракӀухьыну хуежахэм. Кином и тхыдэр зэхэзылъхьар Крстофер Нолан и къуэш Джонэтэн Ноланщ, абы тхыгъэ зэхилъхьар къызэтехъукӀар Кип Торн и щӀэнгъуазэ лэжьыгъэ физикэ теориэхэращ.Интерстеллар: сюжет, актёр-влак, мӧҥгеш ӱжыктымаш да рецензий-влак 

Кино техын Ӏуэхухэр япэ щӀыкӀэ студиэ Paramount Pictures-рат щӀэздзар, ауэ зэкъуэш Ноланхэм кином елэжьын щӀадза иуж, абыхэм я кинохэр къыдэзыгъэкӀ хабзэу щыт Warner Bros. кином ахэм ягъусэу елэжьын щӀидзащ.
Езы кинор тезыхар Syncopy и Lynda Obst Productions компаниэхэращ. Оператор папщӀэу кином елэжьащ Хьойте Ван Хьойтемэ. Комрозитору уващ Кристофер Нолан и еуж кинохэм елэжьа Хьанс Циммер. 

Кинор трахащ 2013 гъэм и етӀуанэ Ӏыхьэм, Алберт провинциэм (Канадэ), Лос-Анджелес (АШЗ), Ислэнд и ипшэ щӀыпӀэхэм. 

Жэпуэгъуэм и 27-м кином и япэ гъэлъагъуэхэр щӀадзащ, дунейм и къалэ нэхъ ин хахахэм. ЩакӀуэуэгъуэм и 5, кином дунейпсо гъэлъэгъуэныр щӀидзащ.

 Зэтеухуар  
Ди лъахъэнэм икухэм къэхъуа гъушапӀэшхуэм, цӀыхухэр шхынкӀуэд кризис бжэӀупэм деж Ӏуигъувахэщ. ЦӀыхухэм а гъей къэкӀуам къыхэкӀыу, дунейм текӀуэдыкӀыжын щӀадзэ. Абы къэхэкӀыу, хьэршым ди щӀылъэм пэмыжыжэу Ӏэзэхэм къыщагъуэта зэман-утэку зекӀуэпӀэр къагъэсэбэпу, цӀыхухэм гугъэ ящӀ абы илъэтыкӀыу нэгъуэщӀ дуней ущыпсэу хъун къыщагъуэту Ӏэпхъуэнухэу. Дуней ущыпсэу хъунхэр къалъыхъуэну хьэршым ягъэлъатэхэр астронавт гуп.

 Нэхъыщхьэу хэтхэр  
 Меттиу МакКоннаухи — Купер
 Энн Хьетеуей — Амелиэ Бранд 
 Джессикэ Честейн — Мёрф 
 Маккензи Фой — Мёрф (сабийуэ)
 Эллен Бёрстин — Мёрф (жьыуэ)
 Кейси Аффлек — Том
 Тимоти Чаламет — Том (сабийуэ)
 Уиллиам Дивайн — Том (жьыуэ)
 Майкл Кейн — профессор Бранд 
 Уес Бентли — Дойл
 Дэвид Гиаси — Роммили
 Джон Литгоу — Доналд
 Тофер Грейс — Гетти
 Дэвид Ойелоуэ — директэр
 Элиес Габел — 
 Коллет Вулф — мисс Келли
 Леа Кейрнс — Лоис
 Ленэ Георгас — Ниурз
 Билл Ирвинс — ТАРС (макъкӀэ)
 Джош Стиуарт — КЕЙС (макъкӀэ)

 Зэрелэжьар  
Кином елэжьын щӀадзащ 2006 гъэм и бадзэуэгъуэм, студиэ Paramount Pictures-рэ Стивен Спилебргрэ, Кип Торн и теориэхэм теухуауэ кино трахыну щыжаӀам щыгъуэ. 

2007 гъэм и гъатэпэ мазэм, Джонэтэн Нолэн кином и тхыдэр зэхилъхьэн щӀидзащ, ауэ кинор илъэс куэдкӀэ зэхалъхьэн пӀэм икӀакъым, Стивен Спилберг кинор трихыну зэрыхущӀегъуэжам щхьа. 

2013 гъэм и пэщӀэдзапӀэм Кристофер Нолан епсэлъэн щӀидзащ Paramount Pictures Warner Bros. студиэхэм кином и режиссору зэрагъэувыным теухуауэ. МазитӀ дэкӀа иуж ар кином и режиссору ягъуващ. 

Езы кинор трахын щӀадзащ 2013 гъэм шыщхьэӀум и 6-м, Канадэм и Албертэ провинциэм. Абы иуж кинор трахын пащащ Ислэндым и ипшэ-къухьэпӀэ щӀыпӀэхэм. ИтӀанэ Лос-Анджелес кинор трахын щаухащ 2013 гъэм и дыгъэгъазэ мазэм.

Дыгъагъазэм и 14-м кином и япэ тизер къыдэкӀащ, кинор зэтеухуауэ щытынур къыхигъэщу.

Жэпуэгъуэм и япэ махуэм кином и ещанэу еуж трейлерыр къыдагъэкӀащ. Абы иуж кинор къызэрыдагъэкӀынум и Ӏуэхухэр зэрахуэн щӀадзащ.

 ТехьэпӀэхэр  
 IMDb сайтым
 Box Office Mojo сайтым
 Rotten Tomatoes сайтым
 КиноПоиск сайтым

 Гулъытыгъуэ